Congresso Nacional

Congresso Nacional (srpskohrvatski: Nacionalni kongres) je zakonodavno tijelo brazilske federalne vlade. Za razliku od državnih Zakonodavnih skupština, kongres je dvodomni te se sastoji od Federalnog senata (gornji dom) i Zastupničkog doma (donji dom). Kongres zasjeda u Brasíliji dvaput godišnje, od 2. veljače do 27. srpnja te od 1. kolovoza do 22. prosinca. Struktura kongresa je do nedavno bila izrazito nestabilna jer su političari bili skloni čestim promjenama stranaka za trajanja mandata pa su se omjeri snaga često mijenjali. Ipak, odluka Vrhovnog saveznog suda zaključila je kako mandati pripadaju strankama, a ne političarima te kako isti mogu mijenjati stranke samo u iznimnim situacijama. Nezakonita promjena stranke može dovesti do gubitka mandata u kongresu. Predsjednik Saveznog senata je ex officio i predsjednik Nacionalnog kongresa te u tom kontekstu saziva i predsjedava zajedničkim sjednicama i službama oba doma.